" U pfukisela muhumbulo wawe kana kuvhonele kwawe kwa zwithu  (vhuimo ha kha tshithu)  Kuvhonele kwau (u ima na, kana u hanedzana na) kana u ṱaṱa  Kha a ṱanganedzaho mafhungo (audience):  Tshitshavha nga u angaredza tshigwada tshikenemuthu mukene Zwithu zwine na tea u zwi vhea muhumbuloni musi ni tshi vhala nga nḓila yo khetheaho:  Ni tea u sa vhona ndivho ya tshiṅwe na tshiṅwe tshine na khou vhala sa ine ya khou tou ni vhudza.  Arali ndivho i ya u kwengweledza, ni tea u sedza uri ndi sia ḽifhio ḽa tshithu ḽine a khou ima naḽo.  U pfesesa thouni ya muṅwali zwi thusa u pfesesa ṱhalutshedzo ya vhukuma, naho maipfi a muṅwali a tshi nga vhonala sa a ambaho zwo fhambanaho.  Hu na tshaka mbili dza aironi/muhoyo: aironi ya thouni na aironi ya nyimele.  Tshigoḓo (Sarcasm) na muhoyo (irony) a si tshithu tshithihi. U LINGA Lingani tshaka nnzhi dza khungedzelo, zwibveledzwa zwa muhumbulo waṋu, nga ha ṱhoho nthihi u itela u vhona nḓila dze luambo na zwifanyiso zwa shumiswa ngadzo. Sumbedzani kuvhonele kwa vhaṅwali. Ndi nga mini vha tshi humbula nga nḓila idzi? Musi ri tshi vhala, ṱalela tshibveledzwa ri tea u dzhiela nṱha zwi tevhelaho: 1. Ndi nnyi o sikaho/bveledzaho tshibveledzwa? Ri zwi ḓivha nga mini? 2. Ndi zwifhio zwine muṅwali a tama vhavhali vha tshi zwi ḓivha, humbula kana u zwi pfa? Ndi nga mini ri tshi humbula izwi? 3. Ndi mahumbulwa afhio ane muṅwali a khou ita nga ha lutendo, zwa ndeme, na nḓivho zwa muvhali? Ri zwi ḓivha hani? 4. Ndi kuvhonele kufhio kwa shango kune tshibveledzwa tsha ri ḓisela? Ndi nga mini ri tshi humbula izwi? 5. Luambo lu shuma hani u ṱuṱuwedza kuhumbulele kwanga? Ndi kuhumbulele kana kuvhonele kufhio ku siho? Zwi na ndeme zwingafhani u siiwa hazwo nnḓa? 6. Ndi mafhungo afhio e muṅwali a a sia nnḓa? Izwo ndi zwa ndeme zwingafhani? 7. Ndi nnyi ane a ḓo vhalesa tshibveledzwa itshi? 8. Ndi nnyi ane a ḓo vhuyeleswa kha tshibveledzwa itshi? 9. Tshibveledzwa itshi tsho bveledzelwa mini? 10. Ndi nḓivho ifhio ya shango nga nnḓa ha i re kha tshibveledzwa i ṱoḓeaho u itela uri tshibveledzwa tshi ambe zwi pfalaho? 11. Kupfesesele kwaṋu kwa tshibveledzwa ku ṱuṱuwedzwa hani nga zwine na vho zwi ḓivha (siangane)? 12. Tshibveledzwa tshi ni ṱuṱuwedza nga nḓila ifhio, tsumbo, tshivhumbeo tsha tshibveledzwa tshi a ni thusa kha u vhumba ṱhalutshedzo? 13. Luambo kha tshibveledzwa lu ni vhea ngafhi sa muvhali, tsumbo, kushumiselwe kwa maambaita na maambaitwa ku ni vhe kha tshiimo tshikene? 57 GAIDI YA U ḒIGUDISA YAKUSHUMISELE KWO KHETHEAHO KWA LUAMBO (KKL) | TSHIVENḒA"